
ประกาศองค์การบริหารส่วนตำบลบาโงยซิแน
   เรื่อง  หลักเกณฑ์และวิธีประเมินผลการปฏิบัติงานของพนักงานส่วนตำบลและลูกจ้างประจำ
ประจำปี  2566
...............................................


ด้วยประประกาศคณะกรรมการพนักงานส่วนตำบลจังหวัดยะลา เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล (แก้ไขเพิ่มเติม) พ.ศ. 2563 ลงวันที่ 18 พฤษภาคม 2563 ได้กำหนดให้องค์การบริหารส่วนตำบลนำหลักเกณฑ์และวิธีการประเมินผลการปฏิบัติงานของพนักงานส่วนตำบลเป็นไปตามระบบการบริหารผลงาน (Performance Management) ที่เชื่อมโยงผลการปฏิบัติงานจากระดับองค์กร ระดับหน่วยงาน ไปสู่ระดับรายบุคคล  เพื่อให้ผลการประเมินมีประสิทธิภาพและประสิทธิผลตามเป้าหมายขององค์กร และสามารถวัดผลและประเมินผลการปฏิบัติงานของพนักงานส่วนตำบลได้อย่างเป็นรูปธรรม และประกาศให้พนักงานส่วนตำบลในสังกัดทราบโดยทั่วกันก่อนเริ่มรอบการประเมิน


ดังนั้น องค์การบริหารส่วนตำบลบาโงยซิแน จึงประกาศหลักเกณฑ์และวิธีการประเมินผลการปฏิบัติราชการของพนักงานส่วนตำบล ประจำปี พ.ศ. 2565 (1 ตุลาคม 2565 ถึงวันที่ 30 กันยายน 2566)  ดังนี้
1. องค์ประกอบการประเมิน และสัดส่วนคะแนนของแต่ละองค์ประกอบ
 

     1.1 ผลสัมฤทธิ์ของงานให้มีสัดส่วนน้ำหนักร้อยละ 70 โดยประเมินผลจากการปฏิบัติงาน ตามปริมาณผลงาน หรือคุณภาพของงาน หรือความรวดเร็ว หรือการตรงตามเวลาที่กำหนด หรือประหยัด หรือความคุ้มค่าของการใช้ทรัพยากร แล้วแต่กรณี
1.2 พฤติกรรมการปฏิบัติราชการหรือสมรรถนะ ให้มีสัดส่วนน้ำหนักร้อยละ 30 ให้ประเมินสมรรถนะตามมาตรฐานกำหนดตำแหน่งที่คณะกรรมการกลางพนักงานส่วนตำบลกำหนด  ได้แก่

(1) กรณีตำแหน่งประเภทบริหารท้องถิ่น และตำแหน่งประเภทอำนวยการท้องถิ่นให้ประเมินสมรรถนะประกอบด้วย สมรรถนะหลัก จำนวน 5 สมรรถนะ และสมรรถนะประจำผู้บริหาร จำนวน 4 สมรรถนะ

(2) กรณีตำแหน่งประเภทวิชาการและประเภททั่วไป ให้ประเมินสมรรถนะหลัก จำนวน 5 สมรรถนะ และสมรรถนะประจำสายงาน จำนวนไม่น้อยกว่า 3 สมรรถนะ
กรณีที่เป็นการประเมินผลการปฏิบัติงานของพนักงานส่วนตำบลที่บรรจุใหม่หรืออยู่ระหว่างทดลองปฏิบัติหน้าที่ราชการ หรือมีระยะเวลาทดลองปฏิบัติหน้าที่ราชการอยู่ในรอบการประเมิน ให้ประเมินผลสัมฤทธิ์ของงานและพฤติกรรมการปฏิบัติราชการ  ให้มีสัดส่วนคะแนนของแต่ละองค์ประกอบร้อยละ 50
2. หลักเกณฑ์และวิธีการประเมินผลสัมฤทธิ์ของงาน และพฤติกรรมการปฏิบัติราชการหรือสมรรถนะ


     2.1 ให้ผู้บังคับบัญชาเป็นผู้ประเมินผลการปฏิบัติงานพนักงานส่วนตำบล  ได้แก่



(1) นายกองค์กรปกครองส่วนท้องถิ่น  สำหรับปลัดองค์การบริหารส่วนตำบล



(2) ปลัดองค์การบริหารส่วนตำบล  สำหรับผู้อำนวยการ สำนัก กอง หรือส่วนราชการที่เรียกชื่ออย่างอื่น ที่มีฐานะเทียบเท่าสำนักหรือกอง

(3) ผู้อำนวยการสำนัก กอง หรือส่วนราชการที่เรียกชื่ออย่างอื่นที่มีฐานะเทียบเท่าสำนัก หรือกอง สำหรับพนักงานส่วนตำบลที่อยู่ในบังคับบัญชา


ในกรณีไม่มีผู้ประเมินตาม (1) ปฏิบัติหน้าที่ ให้ผู้กำกับดูแลองค์การบริหารส่วนตำบลตามที่กฎหมายกำหนดเป็นผู้ประเมิน


ในกรณีไม่มีผู้ประเมินตาม (2) และ (3) หรือมีแต่ไม่สามารถปฏิบัติราชการได้ ให้ผู้รักษาราชการแทนเป็นผู้ประเมิน


กรณีพนักงานส่วนตำบลได้รับมอบหมายให้ไปช่วยราชการต่างองค์การบริหารส่วนตำบล หรือองค์การบริหารส่วนจังหวัด หรือเทศบาลอื่น หรือส่วนราชการ หรือหน่วยงานอื่น ให้นายกองค์การบริหารส่วนตำบล หรือนายกองค์การบริหารส่วนจังหวัด หรือนายกเทศมนตรี หรือหัวหน้าส่วนราชการ หรือหน่วยงานที่ผู้รับการประเมินไปช่วยราชการ แล้วแต่กรณี เป็นผู้เสนอข้อมูลและความเห็นการประเมินผลการปฏิบัติงานเพื่อประกอบการพิจารณา        ของผู้ประเมินต้นสังกัด


กรณีพนักงานส่วนตำบลได้โอนหรือย้าย หลังวันที่ 1 มีนาคม หรือวันที่ 1 กันยายน ให้ผู้ประเมินผลการปฏิบัติงานในองค์การบริหารส่วนตำบลต้นสังกัดเป็นผู้ประเมินผลการปฏิบัติงานของพนักงานส่วนตำบลผู้นั้น แล้วจัดส่งผลการประเมินการปฏิบัติงานให้แก่องค์การบริหารส่วนจังหวัด หรือเทศบาล หรือองค์การบริหารส่วนตำบลอื่น หรือส่วนราชการ หรือหน่วยงานอื่นที่เป็นต้นสังกัดใหม่ เพื่อประกอบการพิจารณาตามข้อ 297


     2.2 การประเมินผลการปฏิบัติงานของพนักงานส่วนตำบล และลูกจ้างประจำให้ดำเนินการตามวิธีการ  ดังต่อไปนี้



(1) ภายในเดือนกันยายนของทุกปี ให้องค์การบริหารส่วนตำบลประกาศหลักเกณฑ์และวิธีการประเมินผลการปฏิบัติงานประจำปีให้พนักงานส่วนตำบลในสังกัดทราบโดยทั่วกัน



(2) ในแต่ละรอบการประเมินให้ผู้ประเมิน ผู้รับการประเมิน กำหนดและจัดทำข้อตกลงร่วมกันในแบบประเมินผลการปฏิบัติงาน ได้แก่ กำหนดผลสัมฤทธิ์ของงาน เป้าหมายและตัวชี้วัดความสำเร็จ หรือกำหนดหลักฐาน หรือตัวชี้วัดความสำเร็จของงานอย่างเป็นรูปธรรม และเหมาะสมกับลักษณะงาน ตำแหน่งและระดับ รวมทั้งกำหนดพฤติกรรมการปฏิบัติราชการหรือสมรรถนะ สัดส่วนค่าน้ำหนัก และระดับที่คาดหวัง


สำหรับการกำหนดผลสัมฤทธิ์ของงาน และตัวชี้วัดให้พิจารณาวิธีการถ่ายจากบนลงล่างเป็นหลักก่อน ในกรณีที่ไม่อาจดำเนินการได้หรือไม่เพียงพอ อาจเลือกวิธีการกำหนดตัวชี้วัดวิธีใดวิธีหนึ่ง หรือหลายวิธีที่เหมาะสมแทนหรือเพิ่มเติม หรืออาจกำหนดตัวชี้วัดระดับองค์กร ระดับส่วนราชการหรือระดับรายบุคคล



(3) ในแต่ละรอบการประเมิน ให้ผู้ประเมินมีหน้าที่ประเมินผลการปฏิบัติงานของผู้รับการประเมินตามหลักเกณฑ์และวิธีการที่ได้ประกาศกำหนด  และตามข้อตกลงในแบบประเมินผลการปฏิบัติงานที่ได้จัดทำไว้เป็นผู้รับการประเมิน


กรณีมีการเปลี่ยนแปลงเชิงนโยบาย หรืองานที่ได้รับมอบหมาย หรือมีการย้ายเปลี่ยนตำแหน่ง หรือหน้าที่ความรับผิดชอบ ให้ผู้ประเมินและผู้รับการประเมินร่วมกันพิจารณาปรับเปลี่ยนข้อตกลงผลการปฏิบัติงานในระยะการประเมินได้ โดยให้ผู้ประเมินเป็นผู้มีอำนาจในการอนุมัติเปลี่ยนแปลงข้อตกลง



(4) ในระหว่างรอบการประเมินให้ผู้มีอำนาจหน้าที่ประเมิน ให้คำปรึกษาแนะนำ หรือชี้แจงให้แก่ผู้รับการประเมินเพื่อการปรับปรุง แก้ไข และพัฒนาเพื่อนำไปสู่ผลสัมฤทธิ์ของงาน และพฤติกรรมหรือสมรรถนะในการปฏิบัติราชการ และเมื่อสิ้นรอบการประเมินผู้รับการประเมินแสดงหลักฐานความสำเร็จของงานต่อผู้ประเมิน โดยทำการวิเคราะห์ผลสำเร็จของงานและคะแนนที่ได้รับ สำหรับการประเมินพฤติกรรมการปฏิบัติราชการหรือสมรรถนะ ให้ผู้ประเมินเป็นผู้ประเมินสมรรถนะของผู้รับการประเมินที่แสดงออกในการปฏิบัติงาน

(5) ในการประเมินผลการปฏิบัติงานในแต่ละครั้ง ให้ผู้ประเมินตามข้อ 302 แจ้งผลการประเมินให้ผู้รับการประเมินทราบเป็นรายบุคคล โดยให้ผู้รับการประเมินลงลายมือชื่อรับทราบผลการประเมิน กรณีที่ผู้รับการประเมินไม่ยินยอมลงลายมือชื่อรับทราบผลการประเมิน ให้พนักงานส่วนท้องถิ่นอย่างน้อยหนึ่งคน ลงลายมือชื่อเป็นพยานว่าได้มีการแจ้งผลการประเมินดังกล่าวแล้วด้วย



(6) ให้ผู้ประเมินโดยความเห็นชอบของผู้บังคับบัญชาเหนือขึ้นไปอีกชั้นหนึ่ง (ถ้ามี) จัดส่งผลการประเมินผลการปฏิบัติงานของพนักงานส่วนตำบลในหน่วยงานของตนเสนอต่อคณะกรรมการกลั่นกรอง          การประเมินผลการปฏิบัติงานของพนักงานส่วนท้องถิ่นก่อนนำเสนอต่อนายกองค์การบริหารส่วนตำบลพิจารณา



(7) ให้องค์การบริหารส่วนตำบลประกาศรายชื่อ พนักงานส่วนตำบลผู้มีผลการปฏิบัติงานอยู่ในระดับดีเด่นในที่เปิดเผยให้ทราบโดยทั่วกัน  เพื่อเป็นการยกย่องชมเชยและสร้างแรงจูงใจ ให้พัฒนาผลการปฏิบัติงานในรอบการประเมินต่อไปให้ดียิ่งขึ้น


3. ระดับผลการประเมิน


     ให้นำผลคะแนนการประเมินผลการปฏิบัติงานมาจัดกลุ่มตามผลคะแนนเป็น 5 ระดับ คือ ดีเด่น ดีมาก  ดี  พอใช้  และต้องปรับปรุง  โดยมีช่วงคะแนนประเมินของแต่ละระดับ  ดังนี้
(1) ระดับดีเด่น  ต้องมีช่วงคะแนนประเมินตั้งแต่ร้อยละ 90 ขึ้นไป
(2) ระดับดีมาก  ต้องมีช่วงคะแนนประเมินตั้งแต่ร้อยละ 80 แต่ไม่ถึงร้อยละ 90
(3) ระดับดี  ต้องมีช่วงคะแนนประเมินตั้งแต่ร้อยละ 70 แต่ไม่ถึงร้อยละ 80
(4) ระดับพอใช้  ต้องมีช่วงคะแนนประเมินตั้งแต่ร้อยละ 60 แต่ไม่ถึงร้อยละ 70
(5) ระดับต้องปรับปรุง  ต้องมีช่วงคะแนนประเมินต่ำกว่าร้อยละ 60
4. แบบประเมินผลการปฏิบัติราชการ
     การประเมินผลการการปฏิบัติงาน  องค์การบริหารส่วนตำบลต้องมีความชัดเจนและมีหลักฐาน และให้เป็นไปตามแบบประเมินผลการปฏิบัติงานตามที่คณะกรรมการกลางพนักงานส่วนตำบลกำหนด
ประกาศ  ณ  วันที่  1  ตุลาคม  พ.ศ. ๒๕65

                                                (นายอัมรัล  สะแต)
                                  นายกองค์การบริหารส่วนตำบลบาโงยซิแน

ประกาศองค์การบริหารส่วนตำบลบาโงยซิแน
   เรื่อง  หลักเกณฑ์และวิธีประเมินผลการปฏิบัติงานของพนักงานครูและบุคลากรทางการศึกษา
องค์การบริหารส่วนตำบลบาโงยซิแน ประจำปีงบประมาณ พ.ศ. 2566
...............................................


ด้วยคณะกรรมการพนักงานส่วนตำบลจังหวัดยะลา ได้มีมติเห็นชอบประกาศคณะกรรมการพนักงานส่วนตำบล ในการประชุมครั้งที่ 6/2562 เรื่อง หลักเกณฑ์และเงื่อนไขเกี่ยวกับการประเมินผลการปฏิบัติงานของพนักงานครูและบุคลากรทางการศึกษาองค์การบริหารส่วนตำบล พ.ศ. 2562 ลงวันที่ 4 กรกฎาคม 2562


ดังนั้น องค์การบริหารส่วนตำบลบาโงยซิแน จึงประกาศหลักเกณฑ์และวิธีการประเมินผลการปฏิบัติงานของพนักงานครูและบุคลากรทางการศึกษาองค์การบริหารส่วนตำบลบาโงยซิแน สำหรับรอบการประเมินประจำปีงบประมาณ พ.ศ. 2564  ดังนี้


1. การประเมินผลการปฏิบัติงาน ให้ดำเนินการประเมินปีละ 2 ครั้ง ตามปีงบประมาณ ดังนี้



ครั้งที่ 1 ประเมินผลการปฏิบัติงาน ระหว่างวันที่ 1 ตุลาคม ถึงวันที่ 31 มีนาคม ของปีถัดไป



ครั้งที่ 2 ประเมินผลการปฏิบัติงาน ระหว่างวันที่ 1 เมษายน ถึงวันที่ 30 กันยายน ของปี
เดียวกัน


การประเมินผลการปฏิบัติงาน ให้มีองค์ประกอบการประเมิน จำนวน 2 องค์ประกอบ คะแนนรวม 100 คะแนน  ดังนี้


     องค์ประกอบที่ 1  การประเมินประสิทธิภาพและประสิทธิผลการปฏิบัติงาน คะแนน 70 คะแนน


     องค์ประกอบที่ 2  การประเมินการปฏิบัติตนในการรักษาวินัย คุณธรรม จริยธรรมและ               จรรยาบรรณวิชาชีพ  คะแนน 30 คะแนน


ในแต่ละรอบการประเมิน  ให้องค์การบริหารส่วนตำบลนำผลคะแนนการประเมินผล การปฏิบัติงานมาจัดกลุ่มตามผลคะแนนเป็น 5 ระดับ  ดังนี้



ระดับดีเด่น  
ช่วงคะแนนประเมินตั้งแต่ร้อยละ 90.00  ขึ้นไป



ระดับดีมาก
ช่วงคะแนนประเมินตั้งแต่ร้อยละ 80.00 - ร้อยละ 89.99  




ระดับดี

ช่วงคะแนนประเมินตั้งแต่ร้อยละ 70.00 - ร้อยละ 79.99  




ระดับพอใช้
ช่วงคะแนนประเมินตั้งแต่ร้อยละ 60.00 - ร้อยละ 69.99  




ระดับปรับปรุง
ช่วงคะแนนประเมินตั้งแต่ร้อยละ 59.99  ลงมา


2. ผู้บังคับบัญชาเป็นผู้ประเมินผลการปฏิบัติงานพนักงานครูและบุคลากรทางการศึกษา         องค์การบริหารส่วนตำบล  ดังนี้ 



(1) ผู้อำนวยการสำนักงานการศึกษาหรือผู้อำนวยการกองการศึกษา สำหรับผู้ดำรงตำแหน่งผู้อำนวยการสถานศึกษา ตำแหน่งศึกษานิเทศก์ และพนักงานครูองค์การบริหารส่วนตำบลที่ปฏิบัติราชการ ณ ศูนย์พัฒนาเด็กเล็กขององค์การบริหารส่วนตำบล

(2) ผู้อำนวยการสถานศึกษา สำหรับผู้ดำรงตำแหน่งรองผู้อำนวยการสถานศึกษาและพนักงานครูองค์การบริหารส่วนตำบลที่ปฏิบัติราชการ ณ โรงเรียนองค์การบริหารส่วนตำบล



ในกรณีที่เป็นการประเมินพนักงานครูและบุคลากรทางการศึกษาองค์การบริหารส่วนตำบลผู้ได้โอนหรือย้าย หลังวันที่ 1 กันยายน ให้ผู้บังคับบัญชาซึ่งเป็นผู้มีอำนาจหน้าที่ประเมินผลการปฏิบัติงานในองค์การบริหารส่วนตำบลเดิมก่อนการโอนย้าย เป็นผู้ประเมินผลการปฏิบัติงานพนักงานครูและบุคลากรทางการศึกษาองค์การบริหารส่วนตำบลผู้นั้น แล้วจัดส่งผลการประเมินการปฏิบัติงานให้องค์กรปกครองส่วนท้องถิ่น หรือส่วนราชการ หรือหน่วยงานอื่น ต้นสังกัดใหม่ เพื่อประกอบการพิจารณา


3. การประเมินผลการปฏิบัติงานต้องมีความชัดเจน มีหลักฐาน และเป็นไปตามแบบประเมินผลการปฏิบัติงานที่คณะกรรมการกลางพนักงานส่วนตำบลกำหนด


ในกรณีที่องค์การบริหารส่วนตำบลเห็นควรจัดทำแบบประเมินผลการปฏิบัติงานเป็นอย่างอื่น เพื่อให้สอดคล้องกับลักษณะงานขององค์การบริหารส่วนตำบล หรือสถานศึกษาหรือหน่วยงานทางการศึกษาก็ให้กระทำได้โดยความเห็นชอบจากคณะกรรมการพนักงานส่วนตำบล แต่ทั้งนี้ ต้องมีสาระไม่น้อยกว่าแบบประเมินผลการปฏิบัติงานที่คณะกรรมการกลางพนักงานส่วนตำบลกำหนด


4. ให้มีการกำหนดข้อตกลงเกี่ยวกับผลการปฏิบัติงานร่วมกันระหว่างผู้บังคับบัญชาและผู้รับการประเมิน ทั้งนี้ ให้พิจารณาจากข้อตกลงขององค์การบริหารส่วนตำบล หรือสถานศึกษาหรือหน่วยงานการศึกษา ตามมาตรฐานและภาระงานขั้นต่ำที่ได้มีจัดทำและกำหนดไว้
 

5. การประเมินผลการปฏิบัติงานพนักงานครูและบุคลากรทางการศึกษาองค์การบริหารส่วนตำบล ให้ดำเนินการดังต่อไปนี้



(1) ผู้บังคับบัญชาชี้แจงทำความเข้าใจกับผู้รับการประเมินเกี่ยวกับหลักเกณฑ์และเงื่อนไขนี้ก่อนเริ่มรอบการประเมินหรือในช่วงเริ่มรอบการประเมิน



(2) ผู้บังคับบัญชาชี้แจงแนวทางการดำเนินการประเมินตามข้อตกลงและกำหนดปฏิทินการประเมิน ให้ทราบโดยทั่วกัน



(3) ผู้รับการประเมิน ประเมินตนเองตามแบบที่คณะกรรมการกลางพนักงานส่วนตำบลกำหนด โดยประเมินจากเอกสารหลักฐานที่มีอยู่จริง แล้วเสนอต่อผู้บังคับบัญชาพิจารณา



(4) ผู้บังคับบัญชาประเมินผลการปฏิบัติงานและบันทึกผลการประเมินไว้



(5) ในระหว่างรอบการประเมินให้ผู้บังคับบัญชาให้คำปรึกษา และแนะนำผู้รับการประเมิน เพื่อปรับปรุง พัฒนา เสริมสร้างประสิทธิภาพและประสิทธิผลการปฏิบัติงาน ให้ผลการปฏิบัติงานประสบผลสำเร็จ ตามข้อตกลงก่อนเริ่มรอบการประเมินหรือในช่วงเริ่มรอบการประเมิน



(6) ผู้บังคับบัญชาแจ้งผลการประเมินพร้อมความเห็นให้ผู้รับการประเมินทราบเป็นรายบุคคล โดยให้ผู้รับการประเมินลงลายมือชื่อรับทราบผลการประเมิน กรณีที่ผู้รับการประเมินไม่ยินยอมลงลายมือชื่อรับทราบผลการประเมิน ให้พนักงานครูและบุคลากรทางการศึกษาองค์การบริหารส่วนตำบลอย่างน้อยหนึ่งคน ลงลายมือชื่อเป็นพยานว่าได้มีการแจ้งผลการประเมินดังกล่าวแล้วด้วย



(7) ให้ผู้มีอำนาจหน้าที่ประเมิน โดยความเห็นชอบของผู้บังคับบัญชาเหนือขึ้นไปอีกชั้นหนึ่ง จัดส่งผลการประเมินผลการปฏิบัติงานของพนักงานครูและบุคลากรทางการศึกษาองค์การบริหารส่วนตำบลเสนอต่อคณะกรรมการกลั่นกรองประเมินผลการปฏิบัติงานของพนักงานครูและบุคลากรทางการศึกษาองค์การบริหารส่วนตำบลก่อนนำเสนอต่อนายกองค์การบริหารส่วนตำบล

6. ให้นายกองค์การบริหารส่วนตำบลแต่งตั้งคณะกรรมการกลั่นกรองประเมินผลการปฏิบัติงานของพนักงานครูและบุคลากรทางการศึกษาองค์การบริหารส่วนตำบล จำนวนไม่น้อยกว่า 3 คน ประกอบด้วย ปลัดองค์การบริหารส่วนตำบล เป็นประธานกรรมการ และหัวหน้าส่วนราชการด้านการศึกษาและหรือผู้บริหารสถานศึกษา ไม่น้อยกว่า 2 คน เป็นกรรมการ ทำหน้าที่ให้คำปรึกษาและพิจารณาเสนอความเห็นเกี่ยวกับมาตรฐานและความเป็นธรรมของการประเมินผลการปฏิบัติงานของพนักงานครูและบุคลากรทางการศึกษาองค์การบริหารส่วนตำบล และให้พนักงานส่วนตำบลที่รับผิดชอบงานการบริหารงานบุคคลพนักงานครูและบุคลากรทางการศึกษาองค์การบริหารส่วนตำบล เป็นเลขานุการ
 7. ให้องค์การบริหารส่วนตำบลดำเนินการให้มีระบบการจัดเก็บผลการประเมินของผู้รับการประเมิน เพื่อนำไปใช้ตามวัตถุประสงค์ที่กำหนดไว้ พร้อมสำเนาแบบประเมินผลการปฏิบัติงานครูและบุคลากรทางการศึกษาองค์การบริหารส่วนตำบล จัดเก็บรักษาไว้อย่างน้อยสองรอบการประเมิน ทั้งนี้ ให้หน่วยงานที่รับผิดชอบการบริหารงานบุคคลพนักงานครูและบุคลากรทางการศึกษาองค์การบริหารส่วนตำบลจัดเก็บต้นฉบับแบบประเมินผลปฏิบัติงานไว้ในแฟ้มประวัติข้าราชการหรือจัดเก็บในรูปแบบอื่นตามความเหมาะสมก็ได้
ประกาศ  ณ  วันที่  1  ตุลาคม  พ.ศ. ๒๕65




            
(นายอัมรัล  สะแต)
นายกองค์การบริหารส่วนตำบลบาโงยซิแน



ประกาศองค์การบริหารส่วนตำบลบาโงยซิแน
   เรื่อง  หลักเกณฑ์และวิธีประเมินผลการปฏิบัติงานของพนักงานจ้างตามภารกิจและพนักงานจ้างทั่วไป
องค์การบริหารส่วนตำบลบาโงยซิแน ประจำปีงบประมาณ พ.ศ. 2566
...............................................


โดยที่คณะกรรมการพนักงานส่วนตำบลจังหวัดยะลา ได้ประกาศหลักเกณฑ์และเงื่อนไขเกี่ยวกับพนักงานจ้าง (ฉบับที่ 6) พ.ศ. 2559 กำหนดให้องค์การบริหารส่วนตำบลนำสมรรถนะของพนักงานส่วนตำบลที่คณะกรรมการกลางพนักงานส่วนตำบลกำหนด มาใช้สำหรับการประเมินพนักงานจ้างโดยอนุโลม  นั้น


ดังนั้น องค์การบริหารส่วนตำบลบาโงยซิแน จึงประกาศหลักเกณฑ์และวิธีการประเมินผลการปฏิบัติงานของพนักงานจ้างตามภารกิจและพนักงานจ้างทั่วไป ประจำปีงบประมาณ พ.ศ. 2566  ดังนี้


1. การประเมินผลการปฏิบัติงานของพนักงานจ้างตามภารกิจและพนักงานจ้างทั่วไปให้ประเมินจากผลงานและคุณลักษณะในการปฏิบัติงานของพนักงานจ้างของผู้นั้น โดยมีองค์ประกอบการประเมินและสัดส่วนคะแนน แบ่งออกเป็น  2  ส่วน  ได้แก่


     1.1 การประเมินผลสัมฤทธิ์ของงาน (ไม่น้อยกว่าร้อยละ 80) โดยประเมินผลจากปริมาณผลงาน คุณภาพของงาน  ความรวดเร็วหรือความตรงต่อเวลา  และการใช้ทรัพยากรความคุ้มค่า


     1.2 พฤติกรรมการปฏิบัติงาน (ร้อยละ 20) ประกอบด้วย  การประเมินสมรรถนะหลักและสมรรถนะประจำสายงาน


2. หลักเกณฑ์และวิธีการประเมินผลสัมฤทธิ์ของงาน และพฤติกรรมการปฏิบัติราชการหรือสมรรถนะ ให้นำสมรรถนะของพนักงานส่วนตำบลที่คณะกรรมการกลางพนักงานส่วนตำบลกำหนด  มาใช้สำหรับการประเมินพนักงานจ้างโดยอนุโลม  ได้แก่


     2.1 การประเมินผลสัมฤทธิ์ของงาน เป็นการจัดทำข้อตกลงระหว่างผู้ประเมินกับผู้รับการประเมิน เกี่ยวกับการมอบหมายโครงการ/งาน/กิจกรรมในการปฏิบัติราชการ  โดยการกำหนดตัวชี้วัดผลการปฏิบัติงาน และค่าเป้าหมาย


     2.2 พฤติกรรมการปฏิบัติราชการหรือสมรรถนะ เป็นการระบุจำนวนสมรรถนะที่ใช้ในการประเมินผลการปฏิบัติราชการ  ประกอบด้วยสมรรถนะหลัก 5 ด้าน  สมรรถนะประจำสายงาน 3 ด้าน  ดังนี้  
 

     พนักงานจ้างทั่วไป ให้ประเมินสมรรถนะหลัก 5 สมรรถนะ โดยกำหนดสมรรถนะที่คาดหวัง/ต้องการ ในระดับ 1


     พนักงานจ้างตามภารกิจ ไม่รวมถึงพนักงานจ้างตามภารกิจสำหรับผู้มีทักษะ ให้ประเมินสมรรถนะหลัก 5 สมรรถนะ และสมรรถนะประจำสายงานอย่างน้อย 3 สมรรถนะ เช่นเดียวกับพนักงานส่วนตำบลในลักษณะงานเดียวกัน  โดยกำหนดระดับสมรรถนะที่คาดหวัง/ต้องการ  ในระดับปฏิบัติงานหรือระดับปฏิบัติการ   แล้วแต่กรณี
 

     พนักงานจ้างตามภารกิจสำหรับผู้มีทักษะ ให้ประเมินสมรรถนะ 5 สมรรถนะ โดยกำหนดระดับสมรรถนะที่คาดหวัง/ต้องการในระดับ 2
-2-


     พนักงานจ้างผู้เชี่ยวชาญพิเศษ ให้ประเมินสมรรถนะหลัก 5 ด้าน และสมรรถนะประจำสายงาน 3 สมรรถนะ ได้แก่  ความเข้าใจพื้นที่และการเมืองท้องถิ่น ความคิดสร้างสรรค์ สร้างสรรค์ประโยชน์ท้องถิ่น โดยกำหนดระดับสมรรถนะที่คาดหวัง/ต้องการในระดับ 3


3. ระดับการประเมิน ในการประเมินผลการปฏิบัติงานจ้างขององค์การบริหารส่วนตำบลบาโงยซิแน จัดกลุ่มคะแนนผลการประเมินเป็น 5 ระดับ ได้แก่  ดีเด่น  ดีมาก  ดี  พอใช้  และต้องปรับปรุง


     ดีเด่น  ตั้งแต่ร้อยละ
95  ถึง              100
คะแนน


     ดีมาก  ตั้งแต่ร้อยละ
85  แต่ไม่ถึงร้อยละ 95
คะแนน


     ดี
   ตั้งแต่ร้อยละ
75  แต่ไม่ถึงร้อยละ 85
คะแนน


     พอใช้  ตั้งแต่ร้อยละ  65  แต่ไม่ถึงร้อยละ 75
คะแนน


     ปรับปรุง  น้อยกว่าร้อยละ                    60
คะแนน
4. แบบประเมินผลการปฏิบัติงาน ให้นำแบบประเมินผลการปฏิบัติงานของพนักงานจ้างตามที่       ก.อบต. กำหนด
ประกาศ  ณ  วันที่  1  ตุลาคม  พ.ศ. ๒๕65




            
                                                (นายอัมรัล  สะแต)
                                  นายกองค์การบริหารส่วนตำบลบาโงยซิแน









